GiliGold/VAD_KnessetCorpus huggingface dataset:
שאול יהלום: נניח שספרו לא נכון, ודוגמת יולי אדלשטיין היא דוגמא טובה, אז למה שלא יהיה ערעור?
שאול יהלום: לא ערעור על היו"ר, אלא שהיו"ר עצמו יבדוק את עצמו עוד פעם.
סאלח טריף: אותו ערעור ייתכן גם בספירה האלקטרונית?
שאול יהלום: כן, ייתכן מאד, אולי היה קלקול?
סאלח טריף: אני מקבל את זה.
אופיר פינס-פז: אני עכשיו בודק כל ספירה, גם אלקטרונית.
רחבעם זאבי: עוזר לענייני ספירה.
אופיר פינס-פז: מתברר שאין ברירה.
שאול יהלום: ההערה השניה, אני מתנגד לסעיף ב', לחוסר האפשרות לחזור בי מהצבעתי.
שאול יהלום: אני מקבל את הנוהג שזה נוהג נפסד שחברי כנסת רואים את הסיכומים, רואים שזה מאוזן, ורצים אחרי חברי כנסת שישנו.
שאול יהלום: מצד שני, אנחנו לא מלאכים, באמת יכול להיות שתוך כדי האמירה, טעיתי.
שאול יהלום: כל אחד מאתנו יודע כמה הוא משחזר לעצמו להצביע נגד אי אימון, ואי אימון זה נגד לא בעד, וכל מיני שיגעונות כאלה בהצבעות אישיות.
שאול יהלום: אני אומר שצריך למצוא איזון.
שאול יהלום: בהלכה היהודית, יש נושא שנקרא תוך כדי דיבור.
שאול יהלום: זאת אומרת אם אני חוזר בי, אני לא יודע איך לנסח את זה, אם החזרה היא לא בסוף הספירה---
שאול יהלום: נניח שהייתי אומר, אם הוא חוזר בו תוך כדי קריאת השמות הראשונה או השניה.
שאול יהלום: אני מתכוון שאם אני אומר בעד, פתאום אני שם לב שעשיתי את טעות חיי, לא בגלל הסיכום, אלא באמת למהות העניין, מותר לי לחזור, אם חוזרים אחרי הסיכום זה מבזה, לכן צריך למצוא את הדרך.
אופיר פינס-פז: לפי התקנון של הכנסת אסור בכלל להצביע אחרי שאדם קרא את שמו של חבר כנסת והוא לא בא פעמיים להצביע, אפילו אם הוא נכנס בסוף.
משה גפני: אני רוצה להתחיל מהסוף, לדבריו של חבר הכנסת יהלום, אני חושב שאפשר לכתוב את זה בתקנון , אני חושב שההצעה של חבר הכנסת זאבי היא נכונה, אני לא נכנס לפרטים והאם צריך להיכנס לכל הפרטים הטכניים, אני מבין גם את הצורה איך שהוצגנו כאן שהייתה מאד לא יפה מטבע דברים.
משה גפני: אבל צריך למצות את ההצעה בכך שחבר הכנסת לא יעשה ספקולציה כתוצאה מזה שדובר בהצבעה שמית, זאת אומרת, הוא יראה מה התוצאה הסופית ואז בהתחלה הוא רצה למצוא חן בעיני מישהו, והוא ראה שהתוצאה היא לא מה שהוא רצה אז הוא משנה את הצבעתו.
משה גפני: הוא רצה להנות מכל העולמות מה שאנחנו כוועדת כנסת לא יכולים לאפשר את האפשרות הזו של חברי הכנסת שיוכלו להנות מכל העולמות, שיהנו רק מעולם אחד, אי אפשר מכמה ביחד.
משה גפני: הוא צריך להחליט מה העמדה שלו.
רחבעם זאבי: שיהנו בעולם הבא כשיגיעו לשם.
משה גפני: על זה לא אנו אחראים לשמחתנו משום שאם היינו אחראים על זה גם על זה היינו עושים ספקולציות.
משה גפני: בכל מקרה לעניין הזה, ההצעה הזו היא הצעה נכונה.
משה גפני: אני מקבל אותה ומציע לתמצת את ההצעה הזו בכך שחבר הכנסת בהצבעה שמית יאמר את הצעתו והוא יכול לחזור בו תוך כדי דיבור.
משה גפני: בהצבעה אלקטרונית, אתה יכול לחזור בך תוך כדי דיבור.
משה גפני: אתה יכול ללחוץ על נגד תוך כדי שהשעון מראה 10 שניות.
רחבעם זאבי: מה ההגדרה של תוך כדי דיבור?
אברהם בורג: כל מהלך הישיבה זה תוך כדי דיבור.
משה גפני: אם מדברים על האופן המעשי, ולא נאמר שיש כוונות רעות, אני מדבר רק על הכוונות הטובות, יכול להיות שאתה טועה, אתה לוחץ על הכפתור האדום ואתה בעצם מתכוון לכפתור הירוק ואתה יכול עדיין לחזור בך.
יצחק גאגולה: אדוני היו"ר, יש בהלכה משפט שניתן לומר---
משה גפני: דברנו על זה.
משה גפני: אתה מבקש, ואני תומך בזה, ליישם את זה גם בהצבעה שמית.
משה גפני: לא לאפשר פריבילגיה שבה אתה מחכה שיאמרו את דעתם, אתה תכתוב מה התוצאה ואז אתה חוזר בך , מה שקרה בהצבעה בשבוע שעבר, שבעצם זה יצר את הבעיה, ואני מסכים לתמצת את זה בעניין הזה.
משה גפני: אני לא מסכים אדוני היו"ר, עם כל הכבוד, לחבר הכנסת אופיר פינס.
משה גפני: יש פה הרבה פעמים דיונים, ועכשיו זה הגיע לשיא, בית המשפט העליון דן בבג"צ על מה שהיה בשבוע שעבר, לגבי ההצבעה, על פי התקנון הקיים.
משה גפני: על פי התקנון הקיים יחליט בית המשפט העליון מה שיחליט, אני מכבד את החלטתו בעניין הזה.
משה גפני: אבל שהוא יגיד לי, שבגלל שיש דיון בבג"צ אני , המחוקק, לא משה גפני, אני לא מוסמך, אני גפני כלום לעומת אהרון ברק.
משה גפני: אבל אני המחוקק לא יכול לדון כתוצאה ממה שקרה, לשנות את התקנות?
משה גפני: בינינו אני חושב שזו האמירה הכי מרחיקת לכת.
משה גפני: אני חושב שזו כבר הגעה לאבסורדים בלתי נודעים.
משה גפני: אם אנחנו מבקרים את עצמנו ובא חבר הכנסת זאבי ואומר שמה שהיה בשבוע שעבר זה לא לכבודה של הכנסת, יש פה מצב שצריך לשנות אותו.
משה גפני: אז בגלל שבית המשפט העליון דן על מה שהיה שם...
משה גפני: אני מודה לך אדוני שהצלת את הכבוד שלי.
סאלח טריף: אני אתך.
סאלח טריף: אדוני היועץ המשפטי, אני רוצה לשאול אותך על זה, הועלתה טענה, האם יש מניעה כשמובא נושא לוועדת הכנסת, לדון בעניין שיכול להיות שיש נגיעה, אתה תגיד אם יש עניין, לדעתי אין עניין.
סאלח טריף: אני דן בניהול תיקון התקנות, היה בכנסת נושא שהגיע לבג"צ, השאלה היא אם ועדת הכנסת יכולה או לא יכולה, צריכה או לא צריכה, מה חוות דעתך בנושא?
צבי ענבר: מכיוון שלא מדובר על דבר דחוף, ויש בקשה של ראש סיעה שהוא חושש.
צבי ענבר: אני לא רואה מניעה לדחות את הדיון.
סאלח טריף: את הדיון, את ההכרעה או את שניהם?
סאלח טריף: או אולי את קבלת ההחלטה?
צבי ענבר: למעשה מה שנעשה עד עכשיו, היו כבר החלפת דעות.
סאלח טריף: להחליף דעות ולא לקבל החלטה.
צבי ענבר: להחליף דעות ולא לקבל החלטה.
צבי ענבר: ובאשר להחלפת הדעות, הייתי רוצה לומר, למעשה, חידוש אחד גדול חידש חבר הכנסת זאבי בהצעתו, וזה עניין החרטה.
צבי ענבר: הייתי בשני פורומים, לא של הכנסת, שבהם נתקיימו פרוצדורת מהסוג הזה, אחד בוועידה בינלאומית, ואחד בפרלמנט הקנדי.
צבי ענבר: שם ברור שברגע שאומר מי שאומר אז זהו זה.
צבי ענבר: אני חושב שבמקום אחר אם ישמעו את האפשרות הזו לא יבינו על מה אנחנו מדברים.
צבי ענבר: נדמה לי שקרה לנו אפילו פעם שראש ממשלה בטעות, אמר בעד אי אמון כשהוא התכוון לבעד ראש הממשלה.
סגן מזכיר הכנסת דוד לב: יו"ר הכנסת טעה בהצבעתו והצביע נגד ראש הממשלה.
משה גפני: יו"ר כנסת הצביע נגד ראש הממשלה, ולא בכנסת הזו?
סאלח טריף: אני מקבל את חוות דעתך וזה מה שנעשה.
אופיר פינס-פז: מה הייתה חוות הדעת?
סאלח טריף: חשבתי שחבר הכנסת רצה למנוע תופעה אחת שהייתה והיא התופעה המרכזית בהצעתו שחברי הכנסת ניתנים לפעמים ליציאות של השפעה ולחץ לשנות את הצבעתם.
סאלח טריף: זו תופעה מבישה בעיני, ואת זה צריך למנוע כי זו תופעה מבישה לא נכונה ולא ראויה.
סאלח טריף: מה המטרה שחבר כנסת יהיה לו זמן להצביע, בהצבעה אין זמן, וכאן יש לו את האפשרות שאם הוא רוצה להצביע ולשקול מה הכוחות, שלא יצביע בהתחלה, שיצביע בסיבוב השני.
סאלח טריף: דבר זה לא קיים בסיבוב השני בהצבעה האלקטרונית, וזה הדבר היחידי שאנחנו יכולים לתת לחבר הכנסת ולעמוד על זה, זה כן.
סאלח טריף: אבל לחזור בו על הצבעה שכבר עשה, זה דבר שצריך לעשות, בעיני זה הקו הנכון והצודק וזה גם עונה על מה שאמרת.
אופיר פינס-פז: אני ביקשתי שהדיון הזה ייפסק.
סאלח טריף: שאלנו את היועץ המשפטי מה דעתו על מה שאמרת.
סאלח טריף: היעוץ המשפטי אמר שאם יו"ר סיעה נכבדה כמו חבר הכנסת פינס בכל זאת יש לו חשש כזה, ואין דחיפות לקיים את העניין הזה ולדון בסוגיה הזו, ואם כבר הוחלפו דעות בעניין הזה אז זה משום החלפת דעות ולא קבלת החלטה.
סאלח טריף: אנחנו לא נקבל החלטה בעניין הזה, רק נחליף דעות, ניתן רק לשאר להחליף את דעותיהם.
משה גפני: לא העלנו על דעתנו שבית המשפט העליון יחליף אותנו.
רחבעם זאבי: אחרי ששמעתי את חבר הכנסת פינס ואני מבין שיש רגישות לנושא חשוב מאד בתוך הבית.
רחבעם זאבי: אחרי ששמעתי את היועץ המשפטי ענבר, אני מסכים ואפילו ממליץ לך שלא לקיים היום הצבעה אלא נסתפק רק בדיון.
סאלח טריף: לא היית צריך אפילו להמליץ משום שזה ברור מאילו שכך נעשה.
רחבעם זאבי: ונקיים את ההצבעה רק לאחר שתהיה החלטת בג"צ.
רחבעם זאבי: כל מה שהנחה אותי בהצעה הזו היה דבר אחד בלבד, כבודה של הכנסת.
רחבעם זאבי: אין לי עמדה מה הבג"צ יחליט, לא התעניינתי בזה.
סאלח טריף: נשכלל את ההצעה שלך ונחליט בהזדמנות אחרת.
רחבעם זאבי: מה שפגע בי זה מה שאמרו לי בבית על כל התקשורת שחגגה.
רחבעם זאבי: לכן ממש בבוקרו של היום למחרת הדיון ישבתי וכתבתי את זה, אולי בסערה, ואולי אפילו לא בצורה מושלמת בגלל זה שזה נעשה טרי ובסערת הרגשות.
סאלח טריף: אני שמח שאומרים לך דברים בבית כך נתחיל להשפיע עליך מכיוון מסוים.
אברהם בורג: במסגרת חילופי הדעות אני רוצה להגיד כמה דברים.
אברהם בורג: ראשית, אחת המהויות של ההצבעה האישית שמית זה לאפשר לסיעות שליטה על ההתנהלות בהצבעה.
אברהם בורג: אתה יכול לראות מי בעד מי נגד או למנות מונים שמזמן לא עשינו את זה, זה בהצבעה האישית, וגם ההצבעה האלקטרונית היא במסגרת של הצבעה אישית.
אברהם בורג: בשביל מה אני צריך את ממד הזמן היותר גדול?
אברהם בורג: בשביל ממד הגיוס.
אברהם בורג: נמצאים לא נמצאים, טקטיקות שונות, לוקח אנשים לא לוקח אנשים, זה מהות ההצבעה הזו, ולכן צריך יותר זמן.
אברהם בורג: יש לה עוד ממדים, למשל, אני עושה הצבעה ראשונה בסדרת הצבעות ארוכה, אני עושה הצבעה ראשונה שמית, אז אני יודע פחות או יותר מה יחסי הכוחות, וכך יותר קל לי להצביע את הצבעות האוטומטיות המהירות, כי אני לא נדרש להם.
אברהם בורג: את הממד הזה של משך הזמן, של השליטה, אסור לקחת מההצבעה.
אברהם בורג: נקודה שניה, גם בהצבעה האלקטרונית של היום יש ממד של שיקול הדעת או ממד של 10 השניות.
אברהם בורג: 10 השניות זה תוך כדי דיבור או לא תוך כדי דיבור, זה כבר שאלה אחרת, המון פעמים אנשים מחליפים.
אברהם בורג: מי שמסתכל בניהול ישיבה רואה בעד נגד, זה הצביע כך זה הצביע כך, יש את הקטע של החלפת הצבעה.
אברהם בורג: את הממד הזה אסור לקחת מחברי הכנסת.
אברהם בורג: אני חושב רק שצריך להסדיר את זה ואני אנסה להציג את ממד ההסדרה.
אברהם בורג: בלי להיכנס לסוגיה שחבר הכנסת פינס הציג, שהייתה בשבוע שעבר ועומדת לפני דיון בפני בג"צ, ויכריע בג"צ אשר יכריע.
אברהם בורג: אחת הבעיות הקשות בהצבעה הזו זה להבין מה קורה באולם.
אברהם בורג: הבעיה היא שכל מי שיושב על הבמה, שני סגני המזכיר המזכיר והיו"ר, עם כל ההתרוצצות וההתנהלות וכו'.
אברהם בורג: בואו ניקח לרגע ממד מההצבעה האלקטרונית.
אברהם בורג: מה עושה ההצבעה הזו?
אברהם בורג: מחייבת אותי להצביע מהמקום.
אברהם בורג: המצביע לא יכול להצביע מאף מקום אפילו לא בכיסא לידו, הוא חייב להצביע אך ורק מהכיסא שלו.
אברהם בורג: אם רוצים להסדיר עכשיו את ההצבעה השמית, צריך גם להכניס להצבעה הזו גם את הממד הזה.
אברהם בורג: אני אתן דוגמא, שלא יקרא שמו, או לא יתקבל שמו, אדם יוכל להצביע אך ממקומו כי אחרת אחת הבעיות היא שלא רואים מאיפה צועקים, ואז לא יודעים אם הוא היה באולם או לא היה באולם.
אברהם בורג: בכל אחד מהסיבובים שיאמרו כאן, כמה שלא יסוכמו, את התשובה אתה צריך לתת ממקומך.
אברהם בורג: זה עוזר לי שאין לי ריצה מהקווים ברגע האחרון והמזכיר לא מתחיל לחפש מי מדבר.
צבי ענבר: בפרלמנט הקנדי, חברי הפרלמנט עומדים והקצין התורן שמנהל את ההצבעה קורא בשמו, לא מרשימה אלא הוא צריך לזהות את כולם, קורא וכל אחד אומר ויושב.
יצחק גאגולה: זה אולי רעיון שכל אחד יקום וישב.
סאלח טריף: זה רעיון לנסוע לקנדה.
אברהם בורג: כשהוועדה תשקלל את ההצעות ותשכלל את ההצעה, הייתי מציע לבדוק גם את הדבר הזה כשההצבעה נעשית ממקומו של חבר הכנסת ולקבוע מה זה ממקומו לאמור המזכיר לא יקרא אלא בשמו, לא תרשם הצבעה.
אברהם בורג: דבר שני שאמרתי לחבר הכנסת זאבי, ואני אגיד גם כאן.
אברהם בורג: אני מתנגד לסעיף ב' שענייננו סופיות ההצבעה.
אברהם בורג: אמר חבר הכנסת גפני, זמן הדיבור או משך הדיבור הוא כל משך התקיימות ההצבעה ואם בסוף נעשה עוד סיבוב, לי לא אכפת לשקול מצב שאם אנחנו קוראים לך פעם ראשונה, מי לא היה באולם, לא אכפת לי שיקראו מי רוצה לשנות את הצבעתו, בצורה מסודרת.
צבי ענבר: את זה סכמנו כבר, היו לנו פניות מהציבור שההזמנה לשנות הצבעה---
אברהם בורג: אני שם את זה על השולחן, איך ממסדים את השינוי.
אברהם בורג: אם יש שינוי איך ממסדים אותו.
רחבעם זאבי: זה הופך ליריד.
סאלח טריף: ואז יסתכלו עלי כולם ויגידו לי תשנה את הצבעה.
אברהם בורג: למסד גם את הליך השינוי, תוך כדי דיבור זה לא מספיק.
אברהם בורג: מתי מותר לו וכו', ואז הכרזת הסיום ושלום על ישראל.
סאלח טריף: ברגע זה נפסיק את היון בעניין זה כאשר החלפנו דעות חשובות, אני מודה לחבר הכנסת זאבי לפני שהוא עוזב את הוועדה, שמביא רעיונות מאד נכבדים אליה.
אופיר פינס-פז: אני את עמדותי לגוף העניין לא פרטתי, יש לי מה לומר אבל אני אעשה את זה במועד מאוחר יותר.
משה גפני: שאלה לסדר - יושב-ראש הוועדה, ביקשתי השבוע להגיש הצעת חוק פרטית, שהונחה לפני חודשיים ועברה את כל התהליכים, ואמרו לעוזרי שלא מגישים בתקופה הזו הצעות חוק ופרטיות.
יולי יואל אדלשטיין: זו החלטת הנשיאות.
משה גפני: בלי להכנס לגופו של עניין ולגופם של חוקים שמונחים כאן בפני הוועדה, אני שואל האם זה ראוי?
משה גפני: דרך אגב, הצעת החוק שלי חשובה מאד.
אופיר פינס-פז: ללא ספק.
רחמים מלול: השאלה הגדולה היא האם הצעת החוק שלך כוללת גם את דרעי.
רחמים מלול: אם היא תכלול גם את דרעי, היא תונח פה על השולחן.
רחמים מלול: היא לא נוגעת.
יהודית נאות: חבר-הכנסת גפני, האם הצטרפת לשינוי?
יהודית נאות: גם אני חשה כך.
משה גפני: יושב-ראש הוועדה, אני מבין, שעל-פי התקנון, אם מגישים בקשה לשחרור מחובת הנחה, אתה חייב מכוח התקנון להביא זאת לדיון.
משה גפני: אני שואל, כשאלה לסדר, האם זה ראוי.
יאיר פרץ: - - -זה פיקוח נפש.
סאלח טריף: חבר-הכנסת יאיר פרץ! חבר-הכנסת גפני, אשיב לך.
משה גפני: כאשר חברים בכנסת הגישו הצעות חוק חשובות, ולא מאפשרים להם להגיש זאת ודוחים את זה - האם מן הראוי שוועדת הכנסת ביום כזה תשחרר מחובת הנחה?
סאלח טריף: ראשית, אדוני נתן את התשובה בעצמו ואמר שאני מחוייב על-פי התקנון.
סאלח טריף: אני צריך לכבד את התקנון וגם את אתכם - כול-כם.
סאלח טריף: שנית, בעניין החלטת הנשיאות, זו החלטה שכבודה במקומה מונח.
סאלח טריף: אם, נניח, בשבוע הבא הנשיאות תגיד שמניחים את הצעות החוק--
משה גפני: --נדון על זה.
סאלח טריף: --מי שלמשל היום יקבל פטור, שלא יכול לקבל אותו בשבוע הבא על-פי התקנון - מהוועדה הזו לא יכול.
סאלח טריף: ברגע שהוא הניח אותו, תוך יומיים צריכים להחליט.
סאלח טריף: זו החובה בתקנון.
משה גפני: יש שני סעיפים בתקנון.
סאלח טריף: אני מקבל את משאלת הלב שלך.
סאלח טריף: אני שומע אותה, ואני לא יכול לקבל אותה.
משה גפני: אינני מכיר אפילו את החוקים האלה.
יאיר פרץ: לא יקרה שום אסון, אם זה יונח 45 יום.
יאיר פרץ: זה לא פיקוח נפש.
סאלח טריף: עדיין לא התחלנו.
סאלח טריף: לפנינו מונחות בקשות חברי-הכנסת לפטור מחובת הנחה מוקדמת על שולחן הכנסת את הצעות החוק הבאות: הצעת חוק העונשין (תיקון - החלת סייגים לשחרור מוקדם), התשס"א-2001, של חברת-הכנסת יהודית נאות, והצעת חוק לשחרור מוקדם של אסירים (תיקוני חקיקה) (תיקון - ביטול החוק), התשס"א-2001, של חברי-הכנסת נעמי חזן ואבשלום וילן.
סאלח טריף: נתחיל בחברת-הכנסת יהודית נאות, שתנמק לנו את הצורך ואת הדחיפות בפטור מחובת הנחה.
יהודית נאות: אדוני היושב-ראש, עמיתיי חברי-הכנסת, יש שלושה נימוקים לפחות למה הנושא דחוף.
יהודית נאות: אני רוצה לתת לכם דוגמא: אשה קשישה, שהלכה לבנק להוציא את קצבת הביטוח הלאומי שלה, יצאה מהבנק והתנפל עליה בחור צעיר.
שאול יהלום: האם היא זו מנהריה?
יהודית נאות: היא לא מנהריה.
יהודית נאות: הצעיר היכה אותה כי ניסתה להחזיק את ארנקה הבלה, חטף את ארנקה, נתן לה סנוקרת, הפיל אותה ונמלט.
יהודית נאות: האיש הזה אמור לעמוד בפני ועדת שחרורים ולצאת מהכלא.
יהודית נאות: האשה בחרדה.
יהודית נאות: זו אחת מתוצאות החוק.
משולם נהרי: אם הוא ייצא לאחר שלושה חודשים, האם היא לא תהיה בחרדה?
משולם נהרי: האם היא לא תהיה בחרד, אם זה אחרי שלושה חודשים?
דליה רבין-פילוסוף: טוב שזה מצחיק אתכם.
דליה רבין-פילוסוף: נורא נחמד שזה מצחיק אתכם.
יהודית נאות: הדוגמא הזו ממחישה, שלמרות התוצאה החיובית של החוק הזה כלפי אדם שאתה רוצה ביקרו, יש לו גם תוצאות שליליות כלפי גופים שאולי אלמלא היינו עוסקים בחבר-הכנסת לשעבר דרעי- - -
דליה רבין-פילוסוף: אולי באמת נעשה חוק דרעי.
דליה רבין-פילוסוף: שיעשו חוק דרעי, ויעזבו אותנו.
יהודית נאות: זו, בדיוק, הנקודה.
יצחק גאגולה: חברת-הכנסת נאות, האם אני יכול לדעת מה שם החוק?
דליה רבין-פילוסוף: רובי ריבלין.
יהודית נאות: אי אפשר להפריע.
יהודית נאות: תנו לי לסיים.
יהודית נאות: אני רוצה לומר לכם, שכתוצאה מכניסת החוק לתוקף, אם הבג"צים יפלו, וזו הנחת היסוד שלי- - -
יהודית נאות: זו הנחת היסוד, אחרת אתה לא מגיש חוק.
יהודית נאות: אם אתם לא נפלתם, אין על מה לדבר ואז הכל בטל וזה הופך ל-VOID.
יהודית נאות: אבל, אם החוק נכנס לתוקפו, המשמעות היא שישנם דברים שעשוי להיות שהכנסת תסכים ברוב קולותיה.
יהודית נאות: אני לא פוסקת מה הכנסת תסכים.
יהודית נאות: אני אומרת, שהכנסת צריכה לדון, משום שאחרת אנו עוסקים בשחרור אסירים שאולי כולנו לא רוצים.
יהודית נאות: - זה נימוק אחד.
סאלח טריף: זה מספיק.
יהודית נאות: תן לי, בבקשה, לסיים.
יהודית נאות: משרד המשפטים הניח היום על שולחן הכנסת את ההצעה שלו, כך שממילא הנושא יעלה.
יהודית נאות: אנו מבקשים, שזה גם יהיה יחד.
יהודית נאות: זה לא לחלוטין זהה.
יהודית נאות: ברור לי, שאם צבי ענבר יקרא, הרי שזה לא זהה לחלוטין.
יאיר פרץ: זה אותו עקרון.
יהודית נאות: לכן, אנו הלכנו בדרך הזו שכבר הכל יידון ביחד.
יהודית נאות: - זה הנימוק השני.
יהודית נאות: הנימוק השלישי - זיכרו את הגברת הזו שלעבריין שלה אין שום סיבה להיות משוחרר.
זהבה גלאון: היא מדברת.
יהודית נאות: אי אפשר לדבר.
יהודית נאות: זה בלתי אפשרי.
סאלח טריף: חברים!
סאלח טריף: חברת-הכנסת יהודית נאות, בבקשה.
סאלח טריף: חברת-הכנסת יהודית נאות, האם את מסיימת את הטיעונים שלך?
יהודית נאות: אני רוצה להגיד את המשפט המסיים שלי.
יהודית נאות: אני חושבת, שבפטור מחובת הנחה המבחן היחידי צריך להיות הדחיפות.
יהודית נאות: אלמלא כן, לא היה מקום לבוא ולומר: "היום כן, ולא בעוד 45 ימים".
יהודית נאות: הדחיפות היא משמעות כניסת החוק ההוא לתוקפו, וקראתי את כל העיתונים בנושא ויש כאן הרבה מאד הסתייגויות לרבים מחברי-הכנסת שעשוי להיות שמה שכתוב בהצעת החוק שלי - לפחות חלק מזה יהיה קביל על כולם.
נעמי חזן: הבקשה של חבר-הכנסת אבשלום וילן ושלי מבוססת על שלושה טיעונים.
נעמי חזן: פטור מחובת הנחה הוא דבר שבעבר התנגדתי לו, אלא אם זה בנסיבות מאד מיוחדות.
נעמי חזן: אני חושבת, שזה מוצדק במקרה הזה.
נעמי חזן: חבר-הכנסת גאגולה, אני מבקשת תשומת לב.
יצחק גאגולה: אני שם לב, ואני נדהם.
יצחק גאגולה: אלה נסיבות מיוחדות.
נעמי חזן: אני חושבת שכן, ואנסה לנמק בשלושה טיעונים מרכזיים.
נעמי חזן: זהו נימוק ראשון: כידוע לנו, כולנו או רובנו ישבנו במליאת הכנסת, והיתה מחלוקת קשה מאד וכמעט תקדימית לגבי תוצאות ההצבעה.
נעמי חזן: תוצאות ההצבעה עדיין נמצאות במחלוקת, גם מבחינה ציבורית.
נעמי חזן: משום שיש מחלוקת על תוצאות ההצבעה, אני חושבת שמן הראוי שהכנסת תכריע.
סאלח טריף: חברת-הכנסת יהודית נאות, את מפריעה לחברת-הכנסת נעמי חזן.
יהודית נאות: אני מתנצלת.
יהודית נאות: חברת-הכנסת גלאון ביקשה ממני לשמור לה את המקום.
דוד טל: ממתי שומרים בכנסת כסא?
נעמי חזן: אדוני, משום שיש רצף מסויים בנימוקים, אחזור על התחלת הנימוק הראשון שניסיתי להסביר.
נעמי חזן: הנימוק הראשון לבקשה הוא, שקיימת מחלוקת בכנסת וקיימת גם מחלוקת ציבורית לגבי תוצאות ההצבעה.
נעמי חזן: מן הראוי, שהכנסת, בצורה מסודרת ומתוקנת, תצביע על הנושא הזה שהוא נושא שנוי במחלוקת.
יאיר פרץ: גבירתי, אולי נחכה עד שבג"ץ יחליט.
נעמי חזן: הנושא הזה תלוי ועומד בפני בג"ץ.
נעמי חזן: שנית, אינני חושבת, שמן הראוי שבג"ץ יכריע לגבי פרוצדורות של הכנסת.
נעמי חזן: יש לנו, כריבון, הזדמנות לתקן או לפחות להחליט בשביל עצמנו מה ראוי ומה - לא.
נעמי חזן: עצם הבאת הנושא הזה להצבעה חוזרת מוציאה את הנושא הזה מידי בית-המשפט הגבוה לצדק, שלדעתי לא צריך להתערב בפרוצדורות של הכנסת.
נעמי חזן: סיבה שלישית, שהוזכרה ע"י עמיתתי וחברתי, חברת-הכנסת יהודית נאות, היא שיש הצעת חוק ממשלתית בנושא דומה, ולא מן הראוי שהצעות חוק פרטיות לא יובאו באותו מועד להכרעה של מליאת הכנסת.
יהודית נאות: הגם כשהן הונחו קודם.
סאלח טריף: מיד נפתח את הדיון, כאשר ראשון הדוברים הוא חבר-הכנסת יהלום.
סאלח טריף: אני מבקש מכולם להקשיב זה לזה.
סאלח טריף: האם הצעת חוק ממשלתית הונחה על שולחן הכנסת?
יהודית נאות: תונח.
סאלח טריף: עובדה היא, שאין כרגע.
סאלח טריף: היום, לא מניחים.
סאלח טריף: יש רשימת דוברים.
סאלח טריף: אני מצטער מאד, שאתן מפריעות ואתם מפריעים.
דליה רבין-פילוסוף: היושב-ראש טריף, האם יש דיון או הצבעה?
סאלח טריף: יש דיון.
זהבה גלאון: אבל, בדרך כלל, זו רק הצבעה.
זהבה גלאון: בפרוצדורות אתה מצביע מיד.
שאול יהלום: מה את מדברת?
רחמים מלול: כזו תמימות.
סאלח טריף: היא מדברת על מצבי כעס, בהם אני ישר מצביע, וזה לא המצב הפעם.
סאלח טריף: אני צריך לקיים דיון בסוגיה החשובה הזו.
זהבה גלאון: אם יש דיון, גם אני מבקשת רשות דיבור.
סאלח טריף: חברת-הכנסת יהודית נאות, האם את רוצה שתהיה הכרעה בעניין?
אליעזר כהן: אדוני היושב-ראש, האפשר להגדיר על מה אנו מדברים?
יהודית נאות: מבין כולם, האם אתה שם לב אלי?
סאלח טריף: רבותי, תנו לי לדבר.
סאלח טריף: אם זה ימשיך כך, אעשה הפסקה.
סאלח טריף: אנו מדברים בסוגיה של בקשה לפטור מחובת הנחה.
סאלח טריף: באופן עקבי, אני נגד, כפי שאמרה חברת-הכנסת נעמי חזן.
סאלח טריף: אינני אוהב את השימוש בעניין הזה, וצריך להסדיר את העניין הזה משום שאנו מרבים מאד להשתמש בעניין הזה.
יהודית נאות: עשיתי עבודת מחקר.
מיכאל איתן: דרך אגב, זה אחד מהישגיך האישיים.
מיכאל איתן: זה לא היה אף פעם.
סאלח טריף: אם אתה מדבר בסוגריים, אני מקבל זאת.
דובר: למה שלא נצביע?
סאלח טריף: פעם ביקשתי מהיועץ המשפטי חוות דעת בעניין, שאמר שאפילו אין לי שיקול דעת וברגע שמוגשת בקשה אני חייב לדון.
סאלח טריף: במצב כאן בכנסת, שאין קואליציה ואין אופוזיציה ולא יודעים איפה כל אחד נמצא, הכל פרוץ, לצערי.
סאלח טריף: אנו משתמשים בתקנון שנועד לתת לנו סעד.
אבשלום וילן: היושב-ראש טריף, אין בעיה.
סאלח טריף: חבר-הכנסת וילן, האם אתה לידי כדי להפריע לי?
אבשלום וילן: תקבע פגישה עם חבר-הכנסת יאיר פרץ.
יולי יואל אדלשטיין: האם ביום שברק פורש אתה מתבדר?
סאלח טריף: צריך להקשיב אחד לשני.
סאלח טריף: אני מבקש מחברת-הכנסת יהודית נאות כל הזמן: יש לך פה הצעה.
סאלח טריף: רבותי, אני אומר כאן שבעיניי זה שימוש חורג בסעיף של התקנון, והסעיף הזה באמת בא לתת סעד במקרה של דחיפות בלתי רגילה.
נעמי חזן: זו דחיפות בלתי רגילה.
סאלח טריף: צריך לפטור חוק מחובת הנחה - לשחרר מחובת הנחה - כדי שלא ימתין גם בכנסת.
נעמי חזן: מדובר על שיקול דעת על תוצאות הצבעה.
רחמים מלול: בדיוק ההיפך.
סאלח טריף: חבר-הכנסת מלול, סלח לי אך למה את המתערב?
סאלח טריף: תעזור לי.
סאלח טריף: זה לא יכול להיות כך.
סאלח טריף: אני מנסה לומר את דבריי.
סאלח טריף: אני חושב, שהתקנון נתן את המקרה הזה לא לכל חקיקה, אלא לחקיקה שיש בה צורך לחירום או בעיקר משהו ביטחוני - ביטחון הציבור ומה שאתם רוצים.
סאלח טריף: דעתי, בסוגיה הזו, ידועה.
סאלח טריף: לגבי הנימוקים שהעליתם, זה נושא שצריך לשקול אותו בודאי.
סאלח טריף: לכן, אני רוצה לקיים דיון, אבל אני רוצה שנשמע זה את זה בלי הפרעה.
סאלח טריף: אם נתחיל להפריע, לא נוכל להמשיך בדיון.
סאלח טריף: רשמתי כאן שורת דוברים.
סאלח טריף: בקשתי היא שכל אחד ידבר וינמק שתי דקות, ונהיה צמודים לסיכום הזה, וכל אחד ישמע את האחר בנחת.
סאלח טריף: חבר-הכנסת יהלום הוא ראשון הדוברים, ואחריו חבר-הכנסת מיכאל איתן.
שאול יהלום: לפני שאני אומר את דעתי, ברצוני להבהיר שאני הצבעתי נגד חוק ריבלין.
שאול יהלום: אם יובאו הצעות לתיקון, אצביע בעדן.
שאול יהלום: יותר מזה - ביום זה שני תונח על שולחן הכנסת הצעת חוק שאני חתום עליה, שמנסה גם לתקן ולהוסיף דברים כמו אלימות וכל מיני דברים ביטחוניים.
שאול יהלום: אף על פי כן, אני פונה לחברים לא להצביע בעד פטור מחובת ההנחה, וגם אמרתי זאת אתמול בלילה לחברת-הכנסת נאות.
שאול יהלום: אני פותח דוקא בהצעת החוק של חברי-הכנסת אבשלום וילן ונעמי חזן.
שאול יהלום: הכנסת אמרה את דברה.
שאול יהלום: זה כאב לי, והייתי ב-47 ולא ב-48.
שאול יהלום: כרגע, התוצאה סופית, וכך החליט יושב-ראש הכנסת.
שאול יהלום: אני מבקש לא לפגוע בסמכות המוסדות שלנו.
שאול יהלום: אם יש בג"ץ - יש בג"ץ.
שאול יהלום: זו לא דחיפות.
שאול יהלום: היושב-ראש קבע, והיועץ המשפטי לכנסת קבע.
שאול יהלום: חברת-הכנסת נעמי חזן, כמו שאת דורשת לכבד בדברים אחרים לכבד - בבקשה, תכבדי, ולא בדבר שנוגע לך את פתאום מזלזלת ואומרת שזה נתון במחלוקת.
שאול יהלום: הכנסת קבעה את דברה.
שאול יהלום: לא יכול להיות, שמול החלטת כנסת יהיה דיון דחוף בפרוצדורות.
שאול יהלום: אפשר לשנות החלטת כנסת בפרוצדורה הרגילה, אבל לא לבוא מול החלטה שהמליאה קיבלה, ב-48 מול 47, ולעשות חוק שמרוקן את העניין הזה ולתת לו קדימות.
שאול יהלום: זה נגד החלטת המליאה.
יצחק גאגולה: אני מסכים איתו.
שאול יהלום: גם בהחלטה של חברת-הכנסת יהודית נאות - אם היא היתה מצומצמת בלבד על אותה קשישה, דהיינו בעיות של אלימות, בעיות של ביטחון--
יהודית נאות: --סמים.
שאול יהלום: --וסמים, שהיינו יכולים לחשוב שנשמטה עינו של המחוקק ויש צורך להוסיף, מילא.
שאול יהלום: אבל, היא מכניסה בהחלטתה גם דברים שהיה ברור- - -
סאלח טריף: חבר-הכנסת יהלום, נדמה לי שהחוק קובע שיש ועדה שצריכה לשקול.
שאול יהלום: היא הכניסה סעיפים בחוק, שמי שהצביע בעד החוק - זה סותר את מה שהוא הצביע בעד.
שאול יהלום: יש שם סעיפים, ולא הכל על הזקנה מנהריה.
יהודית נאות: לא דיברתי על הזקנה מנהריה.
יהודית נאות: לא את כולם ולא את הזקנה מנהריה.
סאלח טריף: חברת-הכנסת יהודית נאות, סליחה אך אל תגיבי לכל אחד.
יהודית נאות: זה שייך למפלגה שלך.
סאלח טריף: אני קורא אותךְ לסדר פעם ראשונה, פעם שניה.
יהודית נאות: אני לא מדברת בהכללות.
סאלח טריף: האם את רוצה פעם שלישית?
סאלח טריף: פעם שלישית - תצאי החוצה.
סאלח טריף: אל תגיבי.
שאול יהלום: הזקנה ממקום X.
סאלח טריף: חבר-הכנסת מיכאל איתן איננו כאן.
סאלח טריף: חבר-הכנסת גפני, בבקשה.
משה גפני: אשתדל לעשות זאת ממש בקצרה.
משה גפני: אני מסכים, שצריך לעשות שינויים בחוק ריבלין.
משה גפני: אני סבור, שלמשל הדברים שהעלתה חברת-הכנסת נאות לגבי הנושא הזה- - -
רחמים מלול: למה אתה צוחק?
רחמים מלול: האם זה לא חוק ריבלין?
עיתונאי: מיום ליום זה חוק ריבלין.
סאלח טריף: חבר-הכנסת מלול, אני מבקש.
רחמים מלול: אנשים יושבים בצד וצוחקים.
רחמים מלול: זהו חוק ריבלין.
סאלח טריף: אינני יכול לשלוט בכל אדם שיושב בצד.
סאלח טריף: אני יכול לבקש מכם רק קצת איפוק.
משה גפני: אני סבור שיש לעשות תיקונים בחוק ריבלין, ואני מדבר על החוק לגופו של עניין.
משה גפני: מה שהעלתה חברת-הכנסת נאות על עבירות סמים, עבירות אלימות והדברים שהם עבירות כאלה - צריך לעשות שינויים, והכנסת מקבלת חוקים שלפעמים נכנסים בהם נושאים שאינם בדיוק לגופו של עניין.
משה גפני: הצעות החוק, שמבוקש עכשיו לגביהן שחרור מחובת הנחה - אני גם לא בטוח שיש שם דברים שהם בדיוק לגופו של עניין.
משה גפני: אבל, אני אומר שצריך לעשות שינויים.
משה גפני: עתה, ברצוני לומר בקיצור שתי הערות לגבי הבקשה לשחרור מחובת הנחה.
משה גפני: דבר אחד הוא, כפי שאמרתי בתחילה, שלא נותנים השבוע, בתקופה הזו, להביא הצעות חוק ופרטיות שהונחו כחוק.
משה גפני: לכן, אני סבור שאין מקום עכשיו לשחרר מחובת הנחה, בשעה שיש חוקים דחופים שהונחו כדין והכל בסדר.
משה גפני: אבל, ברצוני להגיד את הנימוק השני.
משה גפני: יושבים פה חבר-הכנסת אופיר פינס-פז, היועץ המשפטי של הכנסת ויושב-ראש ועדת הכנסת.
משה גפני: אני הולך להגיד דבר שאינני מסכים איתו, אך זו היתה ההחלטה בדיון שהתקיים אתמול.
משה גפני: היה דיון על הצעה לתיקון התקנון של חבר-הכנסת רחבעם זאבי, כתוצאה מאותה הצבעה של ה-48 נגד 47, ויש בג"ץ שהגישו חבר-הכנסת אופיר פינס-פז ואחרים.
משה גפני: היינו אתמול בוועדת הכנסת מספר מצומצם מאד של חברים, וברצוני להגיד זאת לכל החברים.
משה גפני: ביקש חבר-הכנסת אופיר פינס-פז לא לשנות את התקנון, מכיון שעומד ותלוי בג"ץ בעניין הזה, ואני לא הסכמתי.
סאלח טריף: קיבלנו את דעתו.
משה גפני: אנו קיבלנו את דעת חבר-הכנסת פינס-פז, מכיון שאנו תמיד משתדלים לקבל את דעת היועץ המשפטי.